Ραψωδία α

**Διάλογος Αθηνάς και Τηλέμαχου : Στίχοι 174- 361**

1η ενότητα: στ. 174- 235

Ο Τηλέμαχος πληροφορεί την Αθηνά για τους Μνηστήρες, ποιοι είναι και τι κάνουν στο παλάτι του. Ρωτάει να μάθει για την καταγωγή της Αθηνάς και το πως έφτασε ως την Ιθάκη. Η Αθηνά συστήνεται ως Μέντης από τους Ταφίους, παλιός φίλος του Οδυσσέα. Ενημερώνει τον Τηλέμαχο, ότι ο πατέρας του ζει, αλλά οι θεοί τον εμποδίζουν να επιστρέψει στην Ιθάκη. Ωστόσο ο Οδυσσέας θα γυρίσει κάποια στιγμή στην Ιθάκη και μάλιστα σύντομα.

2η ενότητα: στ. 236- 279

Ο Τηλέμαχος αναφέρει όσα τραβάει από τους Μνηστήρες, οι οποίοι ζουν μέσα στο παλάτι και περιμένουν μέχρι να αποφασίσει η Πηνελόπη να παντρευτεί έναν από αυτούς. Υποστηρίζει ότι αν ο πατέρας του είχε σκοτωθεί στην Τροία θα ήταν ο θάνατος του ένδοξος και όλοι θα τον τιμούσαν. Τώρα όμως δεν ξέρει που είναι και έχει να αντιμετωπίσει και τους κινδύνους από τους Μνηστήρες.

3η ενότητα: στ. 280-360

Η Αθηνά παρηγορεί τον Τηλέμαχο και του δίνει θάρρος για να αντιμετωπίσει τους Μνηστήρες. Τον συμβουλεύει να κάνει τα εξής:

* να καλέσει σε συνέλευση τους Αχαιούς και να ανακοινώσει αυτά που σκοπεύει να κάνει.
* να βρει τρόπο να διώξει τους Μνηστήρες από το παλάτι
* να αφήσει την μητέρα του να επιστρέψει στον πατέρα της, αν θέλει να παντρευτεί κάποιον από τους Μνηστήρες.
* να ταξιδέψει στην Πύλο στο βασιλιά Νέστορα και στην Σπάρτη στο βασιλιά Μενέλαο για να μάθει πληροφορίες για τον πατέρα του. Αν μάθει ότι ο πατέρας του δεν ζει, να επιστρέψει στην Ιθάκη, να τον τιμήσει, όπως πρέπει, και μετά να οργανώσει την δολοφονία των Μνηστήρων.

Η Αθηνά τονίζει πως έτσι πρέπει να κάνει ο γιος του ένδοξου Οδυσσέα και όχι να κάθεται άπραγος(= χωρίς να κάνει τίποτα) , να βλέπει να κατατρώνε την περιουσία του.

Αφού λοιπόν έδωσε αυτές τις συμβουλές η Αθηνά φεύγει από την Ιθάκη παίρνοντας το σχήμα αετού και ο Τηλέμαχος καταλαβαίνει πως ήταν η θεά Αθηνά , που ήρθε να τον συμβουλέψει.

**Χαρακτηρισμοί προσώπων**

**Τηλέμαχος :**

Θλιμμένος και αδύναμος. Μελαγχολεί στη σκέψη του πατέρα του. Αναφέρεται σ' αυτόν με θαυμασμό αλλά ανησυχεί για την τύχη του.

Είναι βαθιά απογοητευμένος από την κατάσταση που επικρατεί στο παλάτι.

Ο Τηλέμαχος μέχρι την άφιξη της Αθηνάς – Μέντη είναι το αδύναμο παιδί, ο έφηβος που δεν έχει ακόμη ενηλικιωθεί.

Ένα βασικό στοιχείο του χαρακτήρα του, που επαναλαμβάνει ο ποιητής, είναι η φρόνηση (γνωστικός Τηλέμαχος).

**Αθηνά:**

Σε ολόκληρη την ενότητα, η Αθηνά-Μέντης προσπαθεί να εμφυσήσει θάρρος και αισιοδοξία στον Τηλέμαχο, να τον συμβουλέψει και να τον κατευθύνει.

Ανάμεσα στους δύο αναπτύσσεται μια σχέση δασκάλου και μαθητή.

**Ασκήσεις**

**Α. Να κυκλώσεις την σωστή απάντηση.**

1. Η θεά Αθηνά κατεβαίνει στην Ιθάκη...

α. ως Μέντης, φίλος του Οδυσσέα

β. ως θεά Αθηνά

γ. ως ένας από τους Μνηστήρες.

2. Τι κάνουν οι Μνηστήρες στο παλάτι;

α. παρηγορούν τον Τηλέμαχο

β. προστατεύουν την Πηνελόπη

γ. σπαταλούν την περιουσία του Οδυσσέα.

3. Τι πληροφορίες δίνει η Αθηνά στον Τηλέμαχο για τον πατέρα του;

α. έχει πεθάνει στην Τροία

β. ζει, αλλά οι θεοί δεν τον αφήνουν να επιστρέψει στην πατρίδα του

γ. ζει, αλλά δεν θέλει να γυρίσει στην Ιθάκη

4. Για ποιο λόγο δεν φεύγουν οι Μνηστήρες από το παλάτι;

α. περιμένουν την απόφαση της Πηνελόπης

β. περιμένουν να γυρίσει ο Οδυσσέας

γ. δεν έχουν που αλλού να πάνε.

5. Ποιος ήταν ο λόγος που κατέβηκε η Αθηνά στην Ιθάκη;

α. για να μιλήσει στην Πηνελόπη

β. για να δώσει θάρρος στον Τηλέμαχο

γ. για να διώξει τους Μνηστήρες

6. Πώς κατάλαβε ο Τηλέμαχος ότι ο Μέντης ήταν η θεά Αθηνά;

α. Του το αποκάλυψε η θεά λίγο πριν φύγει

β. Το κατάλαβε όταν είδε το κοντάρι της

γ. Το κατάλαβε όταν την είδε να φεύγει παίρνοντας το σχήμα αετού

7. Πώς ονομάζεται ο τρόπος με την οποία εμφανίζεται η θεά Αθηνά σε αυτούς τους στίχους;

α. Ενανθρώπιση

β. Επιφάνεια

γ. Ανθρωπομορφισμός

**Β. Ποιες από τις συμβουλές της Αθηνάς είναι σωστές και ποιες λάθος; Να σημειώσεις δίπλα από κάθε πρόταση στο σωστό τετραγωνάκι.**

|  |  |  |
| --- | --- | --- |
| ΣΥΜΒΟΥΛΕΣ ΑΘΗΝΑΣ | Σ | Λ |
| Ο Τηλέμαχος να ταξιδέψει ως την Σπάρτη και την Πύλο. |  |  |
| Να αδιαφορήσει για τον πατέρα του, γιατί μάλλον δεν ζει. |  |  |
| Να στείλει την μητέρα του στο πατρικό της σπίτι, αν θέλει να παντρευτεί. |  |  |
| Να διώξει την Πηνελόπη από το παλάτι, επειδή θέλει να παντρευτεί. |  |  |
| Να διώξει τους Μνηστήρες, πριν ξεκινήσει για το ταξίδι του. |  |  |
| Να σκοτώσει τους Μνηστήρες, αν μάθει ότι ο πατέρας του δεν ζει. |  |  |
| Αν μάθει ότι ο πατέρας του δεν ζει, να τον τιμήσει, όπως ταιριάζει σε έναν βασιλιά. |  |  |
| Να αφήσει τους Μνηστήρες να κυβερνήσουν την Ιθάκη. |  |  |

**Γ. Να χαρακτηρίσετε τον Τηλέμαχο και την Αθηνά στους στ.174-361**

**Τηλέμαχος: ...................................................................................**

**...................................................................................................**

**...................................................................................................**

**...................................................................................................**

**...................................................................................................**

**...................................................................................................**

**Αθηνά: ..........................................................................................**

**...................................................................................................**

**...................................................................................................**

**...................................................................................................**

**...................................................................................................**

**...................................................................................................**